钦定古今图书集成/明伦汇编/氏族典/第439卷 > 《廖用贤尚友录》 > 贾郁
## 钦定古今图书集成/明伦汇编/氏族典/第439卷 > 《廖用贤尚友录》 > 贾郁

按《十国春秋》：闽贾郁，字正文，候官人。以文策干太祖，
补仙游主簿。秩满为令，峭直不容人过。正身奉法，以
风赇吏，吏多畏惮之。有客馈新果，郁曰：“此独非民间
物邪？”却不受。客曰：“某家新果，人众未知。”郁曰：“君有子弟未？”曰：“昆仲三人，豚子数辈？”郁曰：“古人畏四知君，兄
知弟知子携来者知是倍于古人也。”客大惭而退。及
受代，一吏酣醉于庭，郁怒曰：“吾当再典此邑以惩汝。”
吏扬言：公欲再来，犹造铁船渡海。惠宗即位，擢郁赞
善大夫，再令仙游。会醉吏为库史，盗官钱数万，郁署
牍尾曰：“窃铜镪以润家，非因鼓铸造铁船而渡海不
假炉锤。”竟抵罪。已而改福清，满考，召为御史丞。